OzLabs/hebrew-wiki-articles huggingface dataset:
דוד נוטמן

דוד נוטמן (13 ביוני 1895 – 7 באוקטובר 1963) היה איש עסקים, קבלן, חקלאי ועסקן ספורט ישראלי, אשר רכש מידי הבריטים את בסיסי הצבא הבריטי בגן יבנה, בכפר ביל"ו, ברחובות וכן את אדמת בסיס תל נוף.

== ביוגרפיה ==
נוטמן נולד בשנת 1895 ברחובות, ולמד בחדר ולאחר מכן בבית ספר עממי סמילנסקי. למד בבית הספר למל, אולם שב לרחובות לאחר שהתקשה ללמוד בגרמנית. בשנת 1913 נסע לאוסטרליה, שם עבד במכרות נחושת ופחם עד שנת 1924, אז חזר לארץ ישראל.

בארץ ישראל עסק בסלילת כבישים והיה לקבלן עצמאי בתחום. במקביל, הקים משק חקלאי גדול ברחובות, שכלל מטע, פרדס וכרם.

בימי מלחמת העצמאות, רכש נוטמן את קרקעות הבסיסים של הצבא הבריטי בגן יבנה, בכפר ביל"ו וברחובות. לאחר שבסיס תל נוף הועמד למכירה, פנה בן ציון הורוביץ אל נוטמן והפציר בו לנצל את קשריו עם אנשי המנדט הבריטי על מנת לרכוש את הקרקע. נוטמן רכש את קרקעות הבסיס תמורת 67,000 לא"י. בעת המצור על ירושלים ארגן משלוחי מזון מרחובות ומגדרה אל העיר הנצורה.

היה פעיל של תנועת מכבי, והקים במסגרת זו מגרשי ספורט, בריכות ומתקנים נוספים.

ב-1924 נשא לאישה את שרה, ולזוג נולדו ארבעה ילדים. ב-7 באוקטובר 1963 הלך לעולמו בגיל 69 ונקבר ברחובות, עיר הולדתו.

== קישורים חיצוניים ==
* [https://www.rehovotarchive.org.il/cgi-webaxy/item?761 משפחת נוטמן], בארכיון לתולדות העיר רחובות.

== הערות שוליים ==

קטגוריה:רחובות: אישים
קטגוריה:בוגרי בית הספר סמילנסקי (רחובות)
קטגוריה:תנועת מכבי
קטגוריה:אנשי עסקים ישראלים
קטגוריה:גואלי אדמות בארץ ישראל
קטגוריה:אנשי היישוב ילידי הארץ
קטגוריה:עסקני ספורט ביישוב
קטגוריה:קבלני בניין ארץ-ישראלים
קטגוריה:אישים הקבורים ברחובות
קטגוריה:ישראלים שנולדו ב-1895
קטגוריה:ישראלים שנפטרו ב-1963
צ'ארלס בולן-סמית

צ'ארלס דייוויד בולן-סמית (באנגלית: Charles David Bullen-Smith; 23 באוקטובר 1898 – 1970) היה גנרל בריטי, שפיקד על הדיוויזיה ה-51 (היילנד) במהלך המערכה בנורמנדי.

== ביוגרפיה ==
בולן-סמית' נולד ב-23 באוקטובר 1898, ובמהלך מלחמת העולם הראשונה התגייס ל, ולחם בשורותיו בקרבות השונים. לאחר המלחמה הוא נותר בצבא, ומילא בו תפקידי פיקוד ומטה. ב-3 באפריל 1940 הוא מונה לקצין מטה בדיוויזיה ה-3, ולחם עמה במהלך המערכה על צרפת ועל ארצות השפלה. ב-10 בספטמבר 1940 הוא הועלה לדרגת לוטננט קולונל, ומונה למפקד הגדוד ה-1, רגימנט הגבול הסקוטי של המלך. ב-9 ביוני 1941 הוא הועלה לדרגת בריגדיר ומונה למפקד החטיבה העצמאית ה-219, וב-24 בנובמבר אותה שנה הוא מונה למפקד בית הספר לקצינים. ב-14 במאי 1942 הוא מונה למפקד הדיוויזיה ה-15 (הסקוטית), וב-31 במאי הוא הועלה לדרגת מייג'ור גנרל. ב-21 באוגוסט 1943 הוא מונה למפקד הדיוויזיה ה-51 (היילנד), וב-7 ביוני 1944 נחתה הדיוויזיה בנורמנדי, שם לחמה הדיוויזיה במהלך המערכה בנורמנדי כחלק מהקורפוס ה-1 בפיקודו של ג'ון קרוקר. ביצועי הדיוויזיה היו מאכזבים, ובשל כך ב-26 ביולי 1944 הודח בולן-סמית' מתפקידו וטום רני מונה למפקד הדיוויזיה. ב-14 באוגוסט אותה שנה הוא מונה לתפקיד בכיר בפיקוד ההדרכה, ומילא תפקיד זה עד סוף המלחמה. ב-24 ביולי 1946 הוא פרש מהצבא, ובשנת 1970 הוא מת בביתו.

== קישורים חיצוניים ==
* [http://www.generals.dk/general/Bullen-Smith/Charles_David/Great_Britain.html צ'ארלס בולן-סמית'] באתר הגנרלים הבריטים במלחמת העולם השנייה

קטגוריה:גנרלים בריטים במלחמת העולם השנייה
קטגוריה:אנשי צבא בריטים במלחמת העולם הראשונה
קטגוריה:המערכה בנורמנדי: אישים
קטגוריה:בריטים שנולדו ב-1898
קטגוריה:בריטים שנפטרו ב-1970
אלפא ביתא (להקה)

להקת אלפא ביתא (נקראה בישראל להקת אלף בית) הייתה להקה שהורכבה מזמרים ישראלים שהופיעו באירוויזיון 1978 יחד עם יזהר כהן וזכו בו. חברי הלהקה היו ראובן ארז, ליסה גולד-רובין, נחמה שוטן, אסתר צוברי ויצחק עוקב. הם הופיעו יחדיו עם השיר אבניבי, לאחר שזכו איתו בפסטיבל הזמר והפזמון 1978, שבאותה השנה, קבע את נציג ישראל לאירוויזיון. ישראל קיבלה 5 פעמים 12 נקודות, ובכך שברו שיא.<ref> [http://www.eurovision.tv/page/news?id=28723 33 years ago today - Izhar Cohen & Alphabeta seal Israel's maiden win]</ref> הם קיבלו בסך הכל 157 נקודות. אבניבי הצליח להיכנס למצעדיים השנתיים של קול ישראל באותה שנה, ולאחריו לא הוציאה הלהקה שירים נוספים. נחמה שוטן אחת מחברי הלהקה, הנחתה גם חלק מפרקי התוכנית מה פתאום?! (קישקשתא).

==קישורים חיצוניים==

==הערות שוליים==

קטגוריה:להקות פופ ישראליות
קטגוריה:זוכי פסטיבל הזמר והפזמון
קטגוריה:זוכי האירוויזיון: ישראל
קטגוריה:נציגי ישראל באירוויזיון
קטגוריה:משתתפי אירוויזיון 1978
קטגוריה:זוכי האירוויזיון
המסגד הגדול באסמרה

המסגד הגדול באסמרה שנקרא גם מסגד הח'ליפים ישרי הדרך (ערבית: جَـامِـع الْـخُـلَـفَـاء الـرَّاشِـدِيْـن, "ג'אמע אלחלפאא אלראשדון") שוכן בעיר אסמרה, בירת אריתריאה.

המסגד הוקם בימי השלטון הקולוניאלי האיטלקי באריתריאה. הוא הוקם בפקודתו של שליט איטליה בניטו מוסוליני, במטרה להרשים את האוכלוסייה המוסלמית, שהיוותה כמחצית מתושבי העיר. בנייתו הסתיימה בשנת 1938.

המסגד הוא אחד משלושה מבני דת בולטים המצויים בעיר, יחד עם כנסיית גבירתנו של תפילת המחרוזת וקתדרלת אנדה מריאם.

==המסגד==
המסגד תוכנן על ידי גואידו פרצה (Guido Ferrazza) בתערובת של סגנונות אדריכליים - הרציונלי, הקלאסי והאסלאמי. המינרט, הנראה בכל חלקי העיר, בנוי בסגנון הבארוק והוא בעל שתי קומות ושתי מרפסות. העמודים הכפולים בחזית המבנה נבנו מאבן טרוורטין מקומית ועליהם כותרות משיש קרארה. משיש זה בנוי גם המחראב שבאולם התפילה. במבנה קשתות וכיפה אסלאמיות. החצר הפתוחה של פני הכניסה למבנה מרוצפת באבן כהה הערוכה בדוגמאות גאומטריות.

==קישורים חיצוניים==

קטגוריה:אפריקה: מסגדים
קטגוריה:אסמרה
אסף חממי

אסף חממי (2 בדצמבר 1982 – 7 באוקטובר 2023) היה קצין בצה"ל בדרגת אלוף-משנה, ששימש מפקד חטיבת קטיף (דרומית) באוגדת עזה. קודם לכן שימש מפקד חטיבת הנגב, מפקד בא"ח עוז, מפקד גדוד צבר ומפקד יחידת רימון. נהרג במתקפת הפתע על ישראל, וגופתו נחטפה לעזה.

== ביוגרפיה ==
חממי גדל בראש העין ולמד בתיכון בגין בעיר. התגייס לצה"ל בשנת 2001, שובץ בחטיבת גבעתי והתקבל לפלס"ר גבעתי. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לפלס"ר ומונה למפקד צוות. בהמשך שימש מפקד פלוגת ההכשרות בגדס"ר גבעתי. לאחר מכן מונה למפקד הפלוגה המסייעת בגדוד רותם. באפריל 2010 קיבל את אות מצטיין הרמטכ"ל, גבי אשכנזי. בהמשך שירת בתפקידי פיקוד ביחידת מגלן. בשנת 2012 מונה למפקד יחידת רימון, ושירת בתפקיד עד 2013. לאחר מכן מונה לסגן מפקד גדוד שקד.

בשנת 2014 הועלה לדרגת סא"ל ומונה לסגן מפקד החטיבה הצפונית באוגדת עזה, ושימש בתפקיד עד שנת 2016. ב-30 בספטמבר 2016 מונה למפקד גדוד צבר, תפקיד בו שירת עד 27 באוגוסט 2018. הקים את בא"ח עוז ופיקד עליו בשנים 2018–2020. ביולי 2020 הועלה לדרגת אל"ם ומונה למפקד חטיבת הנגב, ושירת בתפקיד עד 9 במאי 2022. ב-29 במאי 2022 מונה למפקד החטיבה הדרומית באוגדת עזה.

ב-7 באוקטובר 2023 נהרג, יחד עם שני לוחמים מהחפ"ק שלו, בהגנה על קיבוץ נירים, במהלך הקרבות לבלימת מתקפת הפתע על ישראל. גופות השלושה נחטפו לעזה על ידי ארגון הטרור חמאס.

== חיים אישיים ==
חממי היה נשוי לספיר, ואב לשלושה. התגורר בקריית אונו.

היה בעל תואר ראשון ותואר שני במדעי המדינה וביטחון מאוניברסיטת חיפה.

== קישורים חיצוניים ==

* 

== הערות שוליים ==

קטגוריה:לוחמי יחידת מגלן
קטגוריה:מפקדי גדודים בחטיבת גבעתי
קטגוריה:מפקדי חטיבת הנגב
קטגוריה:מפקדי החטיבה הדרומית באוגדת עזה
קטגוריה:אלופי-משנה בצה"ל
קטגוריה:מעוטרי אות מצטיין הרמטכ"ל
קטגוריה:בוגרי תיכון בגין (ראש העין)
קטגוריה:בוגרי אוניברסיטת חיפה
קטגוריה:פתח תקווה: אישים
קטגוריה:קריית אונו: אישים
קטגוריה:חללי צה"ל במתקפת הפתע על ישראל (2023)
קטגוריה:בני ערובה וחטופים במתקפת הפתע על ישראל
קטגוריה:שבויי צה"ל
קטגוריה:מפקדי חטיבות במלחמת חרבות ברזל
קטגוריה:חללי מערכות ישראל שמקום קבורתם לא נודע
קטגוריה:ישראלים שנולדו ב-1982
קטגוריה:ישראלים שנפטרו ב-2023
נונאטאק טרמינוס

נונאטאק טרמינוס (באנגלית: Terminus Nunatak; מילולית: נונאטאק "נקודה סופית") הוא נונאטק בולט, בחוף המערבי של ארץ פאלמר שבאנטארקטיקה. גובהו 670 מטרים מעל פני הים, והוא ממוקם בין קרחון יוריקה וקרחון ריילי; במרחק של 0.9 קילומטרים ממפרצון ג'ורג' השישי.

== היסטוריה ==
=== גילוי ומיפוי הנונאטאק ===

נונטאק זה צולם לראשונה מהאוויר על ידי לינקולן אלסוורת', בטיסתו מעל האזור ב־23 בנובמבר 1935.

הנונאטאק מופה בהתבסס על תצלומים אלה על ידי וו. ל. ג. יוארג.

הנונאטאק נסקר לראשונה בשנת 1936 על ידי המשלחת הבריטית אל ארץ גרהאם בהנהגת ג'ון רידוך ריימיל, ולאחר מכן בשנת 1948 על ידי סקר שטחי חסות איי פוקלנד.

=== מקור השם ===

השם ניתן לנונאטאק מאחר שהוא מסמן את סוף מסלול המזחלות ממדף הקרח של וורדי, במורד קרחון יוריקה למפרץ ג'ורג' השישי. השם הוענק לו במסגרת סקר שטחי חסות איי פוקלנד.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:15127 נונאטאק טרמינוס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14543&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק טרמינוס] באתר הגאזט האנטארקטי המשווה SCAR של ממשלת אוסטרליה

== הערות שוליים ==

טרמינוס
אור וולוז'ינסקי

אור וולוז'ינסקי (נולד ב-1982 לערך)<ref></ref> הוא קצין צה"ל בדרגת אלוף-משנה המשרת כמפקד חטיבה 188.

== ביוגרפיה ==
וולוז'ינסקי גדל בקיבוץ גבת. התגייס לצה"ל ועבר קורס מפקדי טנקים וקורס קציני שריון. שימש מפקד מחלקה ומפקד פלוגה. 

בין השנים 2016–2018 פיקד על גדוד 71 בחטיבה 188.<ref></ref> לאחר מכן מונה לראש ענף יבשה באגף התכנון.

בשנת 2020 מונה לסגן מפקד עוצבת הפלדה והועלה לדרגת אלוף-משנה.

בראשית 2021 מונה למפקד חטיבה 14. 

בתחילת יוני 2023 נכנס לתפקידו כמפקד חטיבה 188.

וולוז'ינסקי נשוי ואב לשניים. בעל תואר ראשון בלימודי המזרח התיכון מאוניברסיטת חיפה ותואר שני במדיניות ציבורית למנהלים מאוניברסיטת תל אביב בהצטיינות.

== קישורים חיצוניים ==

== הערות שוליים ==

קטגוריה:אלופי-משנה בצה"ל
קטגוריה:מפקדי גדודים בחטיבה 188
קטגוריה:מפקדי חטיבה 14
קטגוריה:מפקדי חטיבה 188
קטגוריה:גבת: אישים
קטגוריה:בוגרי אוניברסיטת חיפה
קטגוריה:בוגרי אוניברסיטת תל אביב
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1982
מגפת הקורונה במונטנגרו

מגפת הקורונה, בה חלו רבים במחלת נגיף הקורונה במונטנגרו, התפשטה אל המדינה באמצע מרץ 2020.

== התפשטות המגפה ==
ב-13 במרץ הודיעה מונטנגרו כי היא סוגרת את כל בתי הספר ברחבי המדינה למשך שבועיים, אסרה התקהלויות והתכנסויות, ואסרה על הגעת ספינות לנמלים האדריאטיים, במאמץ לרסן את תחילת התפרצות הנגיף.<ref></ref>

ב-16 במרץ הודיעה מונטנגרו כי החל מ-17 במרץ היא תאסור כניסת אזרחים זרים למדינה אלא אם הם תושבי קבע או מביאים סחורה. בנוסף, הורתה ממשלת מונטנגרו על כל המועדונים, המסעדות והברים בכלי רחבי המדינה לסגור את שעריהם, כמו גם אולמות משחקים ומכוני כושר ייסגרו למשך שבועיים לפחות. משלוחי אוכל יישארו פתוחים וימשיכו לפעול.

ב-17 במרץ הודיעה מונטנגרו על שני מקרים ראשונים של הדבקה בנגיף הקורונה בשטחה. שתי נשים ילידות 1948 ו-1973, אחת מהן גרה בעיר בירה פודגוריצה, השנייה גרה באולצין. אחת משני המקרים הראשונים הגיעה 12 יום קודם לכן מארצות הברית. השנייה הגיעה מספרד והייתה תחת פיקוח רפואי.

ב-22 במרץ הודיעה מונטנגרו על מקרה מוות ראשון בשטחה כתוצאה מהדבקה בנגיף הקורונה. הקורבן, הוא גבר בן 65 מהעיירה המונטנגרית הרצג נובי אשר ביקר בסרביה, ומת בבית החולים בעיר הבירה פודגוריצה.<ref></ref>

ב-24 במרץ הטילה ממשלת מונטנגרו עוצר על העיר טוצי לאחר שדווח קודם לכן על 15 מקרים של הדבקה בנגיף הקורונה. טוצי היא העיר הראשונה במונטנגרו שהוכנסה להסגר מוחלט במגפה עם שירותים חיוניים בלבד המותרים לפעול.

נכון לסוף ינואר 2021, במונטנגרו ישנם 56,998 מקרים מאומתים (מתוכם נרפאו 47,899) וכ-762 מתים.<ref></ref>

== קישורים חיצוניים ==

== הערות שוליים ==

קטגוריה:אירופה: בריאות ורפואה
מונטנגרו
קטגוריה:מונטנגרו: היסטוריה
מריגלה (סרט)

מריגלה (בפורטוגזית: Marighella) הוא סרט ברזילאי משנת 2019 בבימויו של ואגנר מורה, המבוסס על חייו של הפוליטיקאי ולוחם הגרילה קרלוס מריגלה.<ref></ref> הסרט מהווה עיבוד לביוגרפיה Marighella - O Guerrilheiro que Incendiou o Mundo (מריגלה: לוחם הגרילה שהאיר את העולם), מאת מאריו מגלהס. זהו הסרט הראשון שאגור מורה ביים.

סיו חורחה מגלם את קרלוס מריגלה. בסרט מופיעים גם אדריאנה אסטבס, ברונו גגליאסו והומברטו קאראו.<ref></ref>

לדברי הבמאי, הסרט צונזר בברזיל. מפיצים ובעלי אולמות קולנוע פחדו מהממשלה וחששו להציג אותו. "נשיא ברזיל בולסונארו לכלך על הסרט מבלי שראה אותו וצילם וידאו בו הוא אומר: 'זה מטורף, החבר'ה האלה עושים סרט על טרוריזם'. אתה מבין מזה עד כמה המצב בכי רע בברזיל", טען ואגנר מורה.
== שחקנים ודמויות ==
* סו חורחה בתפקיד קרלוס מריגלה
* אדריאנה אסטבס בתפקיד קלרה
* ברונו גגליאסו בתור לוצ'יו
* לואיס קרלוס וסקונצלוס בתפקיד אלמיר
* הומברטו קארו בתור הומברטו
* חורחה פז בתפקיד חורחה
* בלה קמרו בתור בלה
* הרסון קאפרי בתפקיד חורחה סאלס
* אנריקה ויירה בתפקיד פריי אנריקה
* אנה פולה בוזס בתפקיד מריה
* אדנוילו בתור דנילו
* אנה פולה בוזס בתפקיד אנה
* טונה דווק כאיידה
* גילרמה לופס כקרספו
* רפאל לוזאנו בתפקיד רפאל
* צ'ארלס פרוונטי בתפקיד בוב
* בריאן טאונס בתפקיד וילסון צ'נדלר
== ביקורת ==
הסרט הוקרן לראשונה בפסטיבל הסרטים הבינלאומי ה-69 בברלין ב-14 בפברואר 2019, אך לא השתתף בתחרות על פרס דוב הזהב.<ref></ref>

מספר מקורות דיווחו כי נעשה שימוש בבוטים באינטרנט להפחתת דירוג הסרט באתר IMDb. בתגובה, IMDb ביטל את הדירוג בדף הסרט. עד 18 בפברואר 2019, היו לסרט יותר מ-15,000 דירוגים ב-IMDb, אף שטרם יצא לאקרנים בבתי הקולנוע.<ref></ref> <ref></ref> <ref></ref>

הסרט גם משך ביקורות חברתיות ופוליטיות. סטיבן דלטון, שכתב ל"הוליווד ריפורטר", העיר כי מורה מציג את דמותו של מריגלה כשאהיד לערכים ליברליים, אף על פי שמריגלה האמיתי הכריז על עצמו מרקסיסטי שמאלני.<ref></ref> גם האתניות של מריגלה נדונה. הוא מוצג כשחור בסרט ומגולם על ידי שחקן שחור. עם זאת, מבקרים רבים ציינו שמריגלה הייתה למעשה בן לגזע מעורב (אביו היה מהגר איטלקי).<ref name="KaiserGuardian"></ref> מורה השיב כי "אין דרך לדון בשום נושא חברתי בברזיל מבלי לדבר על סוגיות גזעיות. מבחינתי, מריג'לה היה צריך להיות שחור."

==קישורים חיצוניים==

== הערות שוליים ==

קטגוריה:סרטי 2019
קטגוריה:סרטים ברזילאיים
קטגוריה:סרטים בפורטוגזית
פורתוס (דמות ספרותית)

פורתוס, הברון דו-ואלון דה-ברסיו דה פיירפונד (בצרפתית: Porthos, Baron du Vallon de Bracieux de Pierrefonds) הוא דמות בדיונית ברומנים שלושת המוסקטרים, אחרי עשרים שנה והוויקונט דה בראז'לון מאת אלכסנדר דיומא האב.<ref></ref> הוא ושני המוסקטרים האחרים, אתוס ואראמיס, הם חברים של גיבור הרומן, ד'ארטניאן. אישיות של אייזק דה פורתאו הייתה השראה ליצירת הדמות.

== השם ==
בספר שלושת המוסקטרים שם משפחתו הוא דו-ואלון. בספר אחרי 20 שנה הוא נישא מסיבות כלכליות ושם משפחתו הופך לדו-ואלון דה-ברסיו דה פיירפונד.<ref></ref> בסופו של דבר הוא קיבל את התואר ברון. שמו הפרטי האמיתי לא הופיע אף פעם; "פורתוס" הוא שם מלחמה, שקיבל עם הצטרפותו למוסקטרים.

== אישיות ==
פורתוס כן ואמין, הוא המוחצן מבין חברי הקבוצה, נהנה מיין, נשים ושירה. הוא המסור והנאמן ביותר כלפי חבריו המוסקטרים ובולט בזכות כוחו וגודלו הגופניים. יכולת האכילה שלו הרשימה אפילו את המלך לואי ה-14 במהלך משתה בטירת פונטנבלו. ככל שהסיפור מתקדם, הוא נראה יותר ויותר כמו ענק, ומותו הוא של טיטאן.

בתקופת שלושת המוסקטרים (1627 לערך) היו לו כנראה מעט אדמות או משאבים אחרים. הוא היה מסוגל להפיק כספים מאשתו הצעירה במקצת של עורך דין קשיש (שאיתה ניהל רומן ורק אחר מות בעלה התחתן איתה), כדי להצטייד במצור של לה רושל.

הדמות הבדיונית של פורתוס מבוססת באופן רופף מאוד על הדמות ההיסטורית של המוסקטר איסאק דה פורתו.

== קולנוע וטלוויזיה ==
שחקנים שגילמו את פורתוס על המסך כוללים את:
* ג'ק שאנון, בשלושת המוסקטרים: חלקים I ו-II (1911)
* אדוארד קני, בשלושת המוסקטרים (1916)
* צ'ארלס מרטינלי, בעכברי בית Les trois (1921)
* ג'ורג 'זיגמן, בשלושת המוסקטרים (1921)
* טייני סנדפורד, במסכת הברזל (1929)
* מורוני אולסן, בשלושת המוסקטרים (1935) ובנקודת החרב (1952)
* אלן הייל, האב בספר "האיש שבמסכת הברזל" (1939)
* גיג יאנג, בשלושת המוסקטרים (1948)
* ג'ון קוליקוס, בשלושת המוסקטרים (סרט טלוויזיה) (1960)
* פרנק פינליי, בשלושת המוסקטרים (1973), ארבעת המוסקטרים (1974) ושוב המוסקטרים (1989)
* אלן הייל, ג'וניור בסרט המוסקטאי החמישי (1979)
* ולנטין סמירניצקי, בסרט "ד'ארטניאן ושלושת המוסקטרים" (1978) וסרטי ההמשך שלו (1992, 1993)
* אוליבר פלאט, בשלושת המוסקטרים (1993)
* ראול בילרי, בלה פיל דה ארטנאן (1994)
* רקס ריון, בסרט מוקדם של 1998 של "האיש במסכת הברזל"
* ז'ראר דפארדיה, בסרט "האיש במסכת הברזל" (1998)
* סטיב ספירס בסרט המוסקטייר (2001)
* אנתוני סטראצ'ן, בלהבים צעירים (טייס סדרות טלוויזיה לא הוגן) (2001)
* ג'ון רייס-דייוויס, בשני פרקים של "הרפתקאות הסוד של ז'ול ורן" (2000) ו"לה פמה מוסקטייר " (סרט טלוויזיה) (2003)
* ג'ו ג'ונאס, שלושת המוסקטרים (סדרת הטלוויזיה של דיסני, ג'ונאס")
* ריי סטיבנסון, בשלושת המוסקטרים (2011)
* אלכסיי מקארוב, שלושת המוסקטרים (2013)
* דייר אוגדן סטיירס במיקי, דונלד, גופי: שלושת המוסקטרים (2012)
* הווארד צ'ארלס במוזקטרים (סדרות טלוויזיה) (2014–2016)

==קישורים חיצוניים==

* 

== הערות שוליים ==

קטגוריה:שלושת המוסקטרים: דמויות
פוליקליניקו אומברטו I

פוליקליניקו אומברטו הראשון (באיטלקית: Policlinico Umberto I) הוא בית חולים אוניברסיטאי ברובע סן לורנצו ברומא.

בית החולים נוסד בשנת 1903 וקרוי על שם אומברטו הראשון, מלך איטליה, והוא אחד מבבתי החולים של הפקולטות לרפואה, לרוקחות ולרפואת שיניים של אוניברסיטת ספיינצה ברומא והוא המרכזי מביניהם. בנוסף לו כאמור ישנו בית החולים סנט'אנדריאה.

זהו בית החולים השלישי בגודלו באיטליה (עם 1200 מיטות). בנייתו החלה בשנת 1888 ביוזמת שר החינוך דאז, גואידו בצ'לי, יחד עם הסנטור פרנצ'סקו דוראנטה. בחנוכתו השתתפו הרקטור דאז, לואיג'י גלסי והמלך אומברטו הראשון.

== קישורים חיצוניים ==

* 

קטגוריה:רומא: מבנים
קטגוריה:איטליה: בתי חולים
קטגוריה:ספיינצה – אוניברסיטת רומא
יחסי בלגיה–תאילנד

[[אלברט השני, מלך הבלגים, לוחץ את ידו של ראש ממשלת תאילנד אבהיסיט וג'ג'יווה בפגישת אירופה-אסיה בבריסל, 2010]]
יחסי בלגיה–תאילנד הם היחסים הדו-צדדיים שבין ממלכת בלגיה לבין ממלכת תאילנד.

לבלגיה שגרירות בבנגקוק ואילו לתאילנד שגרירות בבריסל.

== היסטוריה ==
ליחסים הדיפלומטיים בין המדינות היסטוריה ארוכה, וראשיתה בשנת 1868, עת כוננו יחסים דיפלומטיים ביניהן.

בשנת 1835 ביקרו קונסולי בלגיה במנילה וסינגפור בממלכת סיאם ובכך הניחו את היסודות לקשרים בין המדינות. בשנת 1868 חתמו שתי המדינות על הסכם ידידות ומסחר. ההסכם העניק לבלגיה את הזכות לייסד שירותים קונסולריים בסיאם ונשאר בתוקף עד 1926, כששני הצדדים חתמו על הסכם כלכלי בין סיאם לבין האיחוד הכלכלי של בלגיה ולוקסמבורג. בשנת 1884 בלגיה ייסדה קונסוליה של כבוד בבנגקוק וב-1888 התמנה לראשונה נציג לא-תושב של בלגיה בסיאם שהיה נציג בלגיה בבייג'ינג.

בשנת 1904 נוסדה נציגות בלגית בבנגקוק, שהביאה לשיפור היחסים הכלכליים והמסחריים בין המדינות.

באוקטובר 2010 אירחה בלגיה בבריסל את פגישות אסיה-אירופה (ASEM) בהשתתפות ראשי המדינות השונות.

במרץ 2013 ביקרו פיליפ, נסיך הבלגים ורעייתו מתילדה, נסיכת בלגיה בבנגקוק, וביקרו בין היתר במקדש וואט פהו.

בשל היותה של בלגיה חברה באיחוד האירופי מאז ראשית שנות ה-50, חלק מהיחסים בין המדינות מתנהל כיחסים בין תאילנד לבין האיחוד האירופי. בשנת 2013 החלו תאילנד והאיחוד האירופי לדון בהסכם סחר חופשי; המגעים הוקפאו עם ההפיכה הצבאית שהתחוללה במדינה ב-2014.

ב-2018, לציון 150 שנה לכינון היחסים הדיפלומטיים, חתמו האוניברסיטה הקתולית של לוון ואוניברסיטת תאמסאט בבנגקוק על הסכם המאפשר קבלת תואר כפול בהנדסה.

== סחר ==
בשנת 2018 הסתכם היקף הסחר בין המדינות ב-2.7 מיליארד דולר. בין הסחורות שבלגיה ייצאה לתאילנד בשווי כולל של 1.5 מיליארד דולר, כללו פנינים, אבני חן, מתכות, מטבעות ופריטי לבוש; בין הסחורות שתאילנד ייצאה לבלגיה בשווי כולל של 1.2 מיליארד דולר היו פנינים, אבני חן, מתכות, מטבעות וציוד רפואי.

== קישורים חיצוניים ==

*The Big Chilli ,[https://www.thebigchilli.com/feature-stories/belgium-continues-to-build-on-long-standing-ties-with-thailand BELGIUM CONTINUES TO BUILD ON LONG-STANDING TIES WITH THAILAND], 01-09-2014
*[https://diplomatie.belgium.be/en/policy/world_regions/asia_and_oceania Asia and Oceania], אתר משרד החוץ של בלגיה
*[https://ec.europa.eu/trade/policy/countries-and-regions/countries/thailand/ Thailand], אתר הנציבות האירופית

== הערות שוליים ==
שמעון ביטון (כדורגלן)

שמעון ביטון (נולד ב-27 ביוני 1967) הוא כדורגלן עבר ומאמן ישראלי, ששיחק בעמדת המגן השמאלי. ביטון, שיחק ברוב הקריירה בהפועל באר שבע, ואף שימש כעוזר מאמן בקבוצה הבוגרת וכמאמן קבוצת הנוער. כיום מאמן את עירוני כסייפה מליגה א'. בנו, הוא הבלם עמית ביטון המשחק בהפועל רמת גן גבעתיים.

==קריירה כשחקן==
ביטון התחיל את הקריירה שלו במחלקת הנוער של הפועל באר שבע ובגיל 19 הצטרף לקבוצה הבוגרת. ביטון שיחק בהפועל באר שבע עד עונת 1993/1994. בקיץ חתם במכבי הרצליה בה שיחק חצי עונה, ולאחר מכן עבר לבית"ר ירושלים. בסיום העונה, חזר לבאר שבע אחרי עונה אחת. בתום עונת 1997/1998, בה ירדה באר שבע לליגה הארצית וביטון עזב וחתם בבית"ר באר שבע, בה שיחק שתי עונות ולאחר מכן פרש ממשחק פעיל.

לזכותו של ביטון, 4 הופעות בנבחרת ישראל, את כולם שיחק בשנת .

==קריירה כמאמן==
לאחר הפרישה, ביטון אימן את הפועל מרחבים והפועל ערד. לקראת עונת 2010/2011, ביטון חזר לבאר שבע כאשר מונה לעוזרו של ניר קלינגר.

למרות מינויים ועזיבתם של מאמנים שונים בבאר שבע, ביטון נשאר כעוזר מאמן בקבוצה עד שמונה בקיץ למאמן קבוצת הנוער של המועדון.

ב-28 במאי 2016, ביטון מונה למאמן הנוער של הפועל תל אביב.

בקיץ מונה למאמן מ.ס. דימונה.

לקראת עונת , מונה למאמן עירוני כסייפה.

==תארים==
; כשחקן
*הפועל באר שבע
**גביע המדינה: 1996/1997
**גביע הטוטו: , 
**גביע הליליאן: 

; כמאמן
*מ.ס. דימונה
**ליגה ב' דרום ב': 

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני מכבי הרצליה
קטגוריה:כדורגלני בית"ר ירושלים
קטגוריה:כדורגלני בית"ר באר שבע
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:ישראלים שנולדו ב-1967
ניסים חזן

ניסים חזן הוא קצין בצה"ל בדרגת אלוף-משנה המכהן כסגן מפקד עוצבת הגליל, כיהן כמפקד עוצבת ראם וראש מטה עוצבת הבזק.

== ביוגרפיה ==
למד במחזור י"ב במכינת בני דוד ובישיבת שבי חברון. התגייס לצה"ל, עבר הכשרה כלוחם, קורס מפקדי טנקים וקורס קציני שריון. שימש מפקד מחלקה ומפקד פלוגה ל' בגדוד 9. מונה לקצין אג"ם של הגדוד אך הוחזר ב-2008 לפקד על הפלוגה לאחר הדחת המ"פ שהחליף אותו. בין השנים 2016–2018 פיקד על גדוד 52 בחטיבה 401. לאחר מכן מונה לקצין אג"ם של מל"י. בשנת 2020 הועלה לדרגת אל"ם ומונה למפקד עוצבת ראם, במקביל משרת כראש מטה עוצבת הבזק. באוגוסט 2022 סיים את תפקידו.

ב-22 בנובמבר 2021 הוחלט על מינויו לסגן מפקד הבא של עוצבת הגליל.

בשמחת תורה תשפ"ד השתתף בבלימת מתקפת הפתע של חמאס בעוטף עזה, הגיע מביתו לשדה הקרב, החזיר לשימוש טנק שנפגע ונכנס עמו לקיבוץ בארי להשתתף בכיבוש הקיבוץ מחדש.

במלחמת חרבות ברזל שימש חזן כמפקד צוות קרב חטיבתי בעת כיבוש דרג' תופח בצפון רצועת עזה.

חזן גר בברוכין, נשוי לד"ר שירי חזן, רופאת נשים ומומחית להריון בסיכון ובתו של פרופ' גבי ברבש, ואב לשישה.

== הערות שוליים ==

קטגוריה:אלופי-משנה בצה"ל
קטגוריה:מפקדי עוצבת ראם
קטגוריה:מפקדי גדודים בחטיבה 401
קטגוריה:בוגרי מכינה קדם-צבאית בני דוד
קטגוריה:בוגרי ישיבת שבי חברון
קטגוריה:מתנחלים
קטגוריה:מועצה אזורית שומרון: אישים
קטגוריה:ישראלים שנולדו במאה ה-20
קטגוריה:חיילי צה"ל במלחמת חרבות ברזל
גידי כפיר-אל

גדעון עזר (גידי) כפיר-אל הוא קצין צה"ל בדרגת אלוף-משנה שירת כמפקד עוצבת יפתח.

== ביוגרפיה ==
התגייס לצה"ל ועבר קורס מפקדי טנקים וקורס קציני שריון. במלחמת לבנון השנייה פיקד על פלוגת ומפיר בגדוד 52. בין השנים 2015–2017 פיקד על גדוד 9 בחטיבה 401. בין השנים 2017–2018 פיקד על גדוד הדס בבה"ד 1. לאחר מכן מונה לקצין אג"ם עוצבת געש. ב-14 באוקטובר 2020 מונה למפקד עוצבת יפתח והועלה לדרגת אלוף-משנה.

בדצמבר 2021 סוכם ללימודים במכללה לביטחון לאומי.

== הערות שוליים ==

קטגוריה:מפקדי גדוד הדס
קטגוריה:מפקדי גדודים בחטיבה 401
קטגוריה:מפקדי עוצבת יפתח
קטגוריה:אלופי-משנה בצה"ל
קטגוריה:ישראלים שנולדו במאה ה-20
יואב שכטמן

יואב שכטמן (נולד ב-17 במרץ 1980) הוא פיזיקאי ישראלי, פרופסור חבר, בתפקידו הנוכחי הוא עומד בראש מעבדת הננו-ביו-אופטיקה בטכניון. יואב שכטמן הוא בנו של זוכה פרס נובל, דן שכטמן.

==קורות חיים==
יואב שכטמן נולד ב-17 במרץ 1980 לציפורה ודן שכטמן. שכטמן גדל בעיר חיפה.<ref name="grapevine"></ref>

בין השנים 1998–2001, שירת שכטמן בחיל התותחנים.

== קריירה אקדמית ==
שכטמן הוא בעל תואר ראשון בפיזיקה והנדסת חשמל (2007) ודוקטורט לפיזיקה (2013) אותו רכש בכסף מהטכניון. בהמשך השלים פוסט דוקטורט באוניברסיטת סטנפורד (2016), ופיתח שיטות מיקרוסקופיה סופר-ברזולוציה עם וו. אי. מוארנר.<ref></ref>

מאז אוקטובר 2016 שכטמן הוא חבר סגל בטכניון, שם הוא עומד בראש מעבדת ננו-ביו-אופטיקה המתמקדת בפיתוח שיטות לזיהוי מולקולרי והדמיות אופטיות בנוסף לפיתוח כלים ללימוד מכונות להדמיה יעילה ביישומים כמו מעקב רזולוציה מרחבית-טמופראלית גבוהה של ביומולקולות בשלושה ממדים ובצבעים מרובים בתאים חיים.<ref name="makor-rishon"></ref><ref name="ismbe"></ref>

בשנת 2018 שכטמן וצוותו בטכניון פיתחו שיטה יעילה להדמיה ביולוגית ברזולוציית על.<ref name="hayadan"></ref>

בשנת 2021, פיתח שכטמן, בשיתוף עם הדוקטורנטית רעות אורנג'-קדם, שיטה יעילה וזולה יותר לייצור רכיבים אופטיים מדויקים יותר.

בספטמבר 2023, הצטרף שכטמן לסגל האקדמי באוניברסיטת טקסס.

בשנת 2024, קיבל שכטמן "מענק PoC" מטעם מועצת המחקר האירופית (ERC) בגובה 150 אלף אירו.

== פרסים ==
* 2016 פרס יו"ר לקידום קריירה בטכניון
* 2017 מלגת פקולטת צוקרמן
* 2018 פרס קריירה מוקדמת של האיגוד הבינלאומי להנדסה רפואית וביולוגית (IAMBE)
* 2018 מלגת מועצת המחקר האירופית (ERC)
* 2019 פרס עוזי ומיכל הלוי להנדסה יישומית חדשנית
* 2020 פרס ומדליית IUPAB לחוקרים הצעירים<ref name="iupab"></ref>
* 2021 פרס קריל
* 2024 מענק PoC של מועצת המחקר האירופית (ERC) 

== קישורים חיצוניים ==

* [https://nanobiooptics.net.technion.ac.il/ מעבדת ננו-ביו-אופטיקה - יואב שכטמן]
* [https://bme.technion.ac.il/team/%D7%A4%D7%A8%D7%95%D7%A4%D7%9E-%D7%99%D7%95%D7%90%D7%91-%D7%A9%D7%9B%D7%98%D7%9E%D7%9F/ יואב שכטמן באתר] הטכניון
* 
* 

== הערות שוליים ==

קטגוריה:ביופיזיקאים ישראלים
קטגוריה:חיפה: אישים
קטגוריה:בעלי תואר דוקטור מהטכניון - מכון טכנולוגי לישראל
קטגוריה:פיזיקאים ישראלים
קטגוריה:סגל הטכניון: פיזיקה
קטגוריה:סגל אוניברסיטת טקסס באוסטין
קטגוריה:ישראלים שנולדו ב-1980
הר נואל (אנטארקטיקה)

הר נואל (באנגלית: Mount Noel) הוא הר בהרי טראברס שבאנטארקטיקה. 

גובהו של ההר 1,600 מטרים מעל פני הים; והוא ההר ה-2,671 בגובהו באנטארקטיקה. 

ההר ממוקם מדרום לפסגת מקיוגו; ומצפון להר אלן.

== היסטוריה ==
=== מקור השם ===

ההר נקרא על שמו של ג'ון פרייזר נואל (John Fraser Noel), מכונאי דיזל אשר נפטר במאי 1966 בתאונת מזחלת, בסמוך לפינת טראג'יק, בעת שירותו בסקר האנטארקטי הבריטי.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:10774 הר נואל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=110371 הר נואל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10331&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר נואל] באתר הגאזט האנטארקטי המשווה SCAR של ממשלת אוסטרליה
* [https://www.antarctic-monument.org/those-who-did-not-return/john-noel דף לזכרו של ג'ון נואל]

== הערות שוליים ==

נואל
הדיוויזיה ה-200 (האימפריה הגרמנית)

הדיוויזיה ה-200 (בגרמנית: 200. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-7 באוגוסט 1916 בחזית המזרחית ולחמה במהלך מתקפת ברוסילוב כחלק מהארמייה האוסטרו-הונגרית השביעית, ולאחר מכן לחמה בבוקובינה והשתתפה בהדיפת מתקפת קרנסקי בקיץ 1917 בספטמבר 1917 הועברה הדיוויזיה לחזית האיטלקית, שם לחמה בקרב קפורטו כחלק מהארמייה הגרמנית ה-14. בפברואר 1918 עברה לחזית המערבית, שם לחמה במהלך מבצע מיכאל כחלק מהארמייה השנייה, ובמהלך הקרב השני על המארן כחלק מהארמייה השביעית. לאחר מכן לחמה הדיוויזיה במתקפת מאה הימים עד סוף המלחמה, וב-6 בפברואר 1919 פורקה הדיוויזיה.

==מפקדים==
* קרל פרידריך בס (7 באוגוסט 1916 – 8 באפריל 1917)
* קרל קריינברג (10 בספטמבר 1917 – 14 בספטמבר 1917)
* ארנסט פון בלוב (14 בספטמבר 1917 – 8 באפריל 1918)
* קרל פון קליינהנץ (9 באפריל 1918 – 28 במאי 1918)
* ארנסט פון בלוב (29 במאי 1918 – 6 בפברואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

200
200
אמוניוס מאתונה

אמוניוס מאתונה (ביוונית: Ἀμμώνιος), המכונה לעיתים אמוניוס הפריפטטי, היה פילוסוף יווני שלימד באתונה במאה ה-1 לספירה.

הוא היה מורו של פלוטרכוס, שמעלה על נס את למידתו הרבה (Symposiacs, iii. 1), ומציג אותו בדיון על דת וטקסי קודש (Symposiacs, ix. 15). פלוטרכוס כתב ביוגרפיה שלו, שלא שרדה.

מתוך המידע שנמסר על ידי פלוטרכוס, אמוניוס היה בבירור מומחה ביצירותיו של אריסטו, אך ייתכן שהוא בכל זאת היה פילוסוף פלאטוניסט ולא פריפטטי.

יכול להיות שהוא אותו אמוניוס מלמפרה (Lamprae, באטיקה) שמצוטט על ידי אתנאיוס כמחברו של ספר על מזבחות וקרבנות (Περὶ βωμῶν καὶ Θυσιῶν). אתנאיוס מזכיר גם חיבור על זונות אתונאיות (Περὶ τῶν Ἀθηνσινῆ Ἑταιρίδων) שנכתב על ידי סופר בשם "אמוניוס".

==הערות שוליים==

קטגוריה:פילוסופים באימפריה הרומית
קטגוריה:פילוסופים יוונים
קטגוריה:אישים שחיו במאה ה-1
מכון גרטנר

מכון גֶרטנֶר לחקר אפידמיולוגיה ומדיניות בריאות בע"מ הוא חברה לתועלת הציבור לחקר האפידמיולוגיה ומדיניות בריאות בישראל. ייעודו המרכזי של המכון הוא לסייע למערכת הבריאות בישראל ולמשרד הבריאות בתכנון ופיתוח מדיניות בריאות מושכלת.

==אודות המכון==
מכון גרטנר הוקם בשנת 1991 על ידי פרופ' מרדכי שני, במטרה לקדם מחקר אפידמיולוגי נרחב בתחום המחלות הכרוניות המרכזיות ולסייע בגיבוש מדיניות לאומית לשרותי הבריאות בישראל. זהו גוף עצמאי, הפועל כחברה לתועלת הציבור ומנוהל באמצעות ועד המנהל שמורכב מארבעה נציגי משרד הבריאות, שני נציגי אקדמיה ושני נציגי ציבור. בראש הוועד המנהל של מכון גרטנר עומד החל משנת 2010 פרופ' בולסלב גולדמן, ומנהל המכון החל משנת 2020 הוא פרופ' אלדד קטורזה. תקציבו ממומן על ידי משרד הבריאות, מענקי מחקר ומקורות מימון אחרים.

המכון שוכן בבניין משלו שנמצא בבית החולים שיבא בתל השומר. בבניין שוכנים גם המרכז הישראלי לבקרת מחלות (מלב"מ), המכון הלאומי לחקר שירותי בריאות (מלמ"ב), וכן מרכז ידע תנודע.

המכון מסונף לבית הספר לבריאות הציבור שבפקולטה למדעי הרפואה והבריאות באוניברסיטת תל אביב ומשמש זרועו המחקרית של בית הספר וחלק מחוקריו הבכירים משלבים הוראה בתחום התמחותם, במסגרת בית הספר לבריאות הציבור. גישתו של המכון היא רב-תחומית ובין צוות חוקרי המכון ועובדיו עובדים רופאים ואחיות, פסיכולוגים וסוציולוגים, אפידמיולוגים, ביוסטטיסטיקאים, כלכלנים, משפטנים, מידענים ואנשי מחשוב. מחקרי המכון כרוכים בשיתוף פעולה בין-תחומי.

במסגרת משבר מגפת הקורונה העולמית בשנת 2020, הוקם על ידי צה"ל, בשותפות עם מכון גרטנר, מרכז המידע והידע הלאומי למערכה בקורונה. בינואר 2021 הצטרף המכון לקרן המחקרים של המרכז הרפואי שיבא.

יעדיו העיקריים של המכון<ref></ref>:
* להוות מכון מחקר מוביל בתחומו בארץ ובעולם, להשפיע ולעצב מדיניות בריאות.
* העמקת שיתוף הפעולה עם מכוני מחקר ואוניברסיטאות בארץ ובעולם.
* להוות גוף מוביל בתחום מדיניות בריאות, האפידמיולוגיה ובריאות הציבור.
* העמקת הפעילות האקדמית והחינוכית.

== אגפים במכון ==
במכון כמה חטיבות:

החטיבה לחקר מדיניות בריאות:

החטיבה מספקת למערכת הבריאות מענה מחקרי-יישומי בסוגיות הקשורות בקביעת מדיניות בריאות ובקביעת קדימויות ודרכי פעולה במערכת הבריאות בטווח הקצר. החטיבה מרכזת את מחקרה בעיקר בתחומים הבאים: מדיניות גנטית וביואתיקה; טראומה ורפואה דחופה; כלכלת בריאות; הערכת טכנולוגיות בשירותי הבריאות; הערכות סיכונים.

החטיבה לאפידמיולוגיה

החטיבה מספקת למערכת הבריאות מענה מחקרי בסוגיות העומדות על סדר יומה בטווח הארוך ובטווח הבינוני. החטיבה מרכזת את מחקרה בעיקר בתחומים הבאים: אפידמיולוגיה של סרטן; אפידמיולוגיה של מחלות לב וכלי-דם; בריאות האישה והילד; אפידמיולוגיה של בריאות הנפש והיבטים פסיכו-סוציאליים של מחלות. בחטיבה זו מתבצע גם מחקר בין-תחומי; כן משולבים בה מחקרים בתחומי האפידמיולוגיה של הגנטיקה והאפידמיולוגיה של התזונה.

החטיבה לבריאות וחברה

החטיבה מובילה מיזמים חדשניים הקשורים לשילוב שבין בריאות וחברה. החוקרים בחטיבה יוזמים ללא הרף פעילויות ייחודיות ופרויקטים מובילים לקראת רווחה בתחום הבריאות בקהילה.

יחידות המטה של המכון

ביחידות המטה של המכון, ובהן יחידת המחשוב והיחידה לביוסטטיסטיקה, מספקות שירות מקצועי בתחום התמחותן לכלל היחידות במכון, לפי צורכיהן.

==ראו גם==
* המרכז הרפואי ע"ש חיים שיבא – תל השומר
* אפידמיולוגיה
* בריאות הציבור

== קישורים חיצוניים ==
* 
* 

== הערות שוליים ==

קטגוריה:ישראל: בריאות הציבור
קטגוריה:המרכז הרפואי ע"ש חיים שיבא - תל השומר
קטגוריה:ישראל: חברות לתועלת הציבור
גרטנר
קטגוריה:ישראל: חברות שהוקמו ב-1991
ארנסט דהנר

ארנסט דהנר (בגרמנית: Ernst Dehner; 5 במרץ 1889 – 13 בספטמבר 1970) היה מפקד בכיר בורמאכט במלחמת העולם השנייה, אשר נידון במשפט בני הערובה.

== ביוגרפיה ==
===קריירה מוקדמת===
דהנר נולד ב-5 במרץ 1889 בהרסברוק, בשנת 1908 התגייס לצבא הגרמני הקיסרי והצטרף לרגימנט הרגלים הבווארי ה-14 (הרטמן), עמו לחם עמו בתחית מלחמת העולם הראשונה. בספטמבר 1914 הוא נפצע בקרבות, ולאחר החלמתו מונה למפקד פלוגה ברגימנט המילואים הבווארי ה-23. ב-12 באוגוסט 1916 הוא נפל בשבי הצרפתי, בו שהה עד 15 בדצמבר 1917. לאחר מכן הוא נכלא בשווייץ עד ה-8 באוגוסט 1918, וב-22 במרץ אותה שנה הוא הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה וצלב הכבוד של מלחמת העולם 1914/1918.

לאחר המלחמה הצטרף דהנר לרייכסווהר, ומילא בו תפקידי פיקוד ומטה. בינואר 1929 הוא מונה כקצין מטה בדיוויזיה השישית במחוז הצבאי השישי, שם הועלה לדרגת מיור ב-1 בפברואר 1931. בשנת 1934 הוא מונה למפקד הגדוד ה-2 ברגימנט הרגלים ה-18, וביולי 1934 הועלה לדרגת אוברסט לוטננט. שנה לאחר מכן הוא למד בבית ספר לספורט של הצבא למפקדי הגדודים בוונסדורף, ובאוקטובר 1936 הועלה לדרגת אוברסט ומונה למפקד רגימנט הרגלים ה-87.

===מלחמת העולם השנייה===
בפרוץ המלחמה היה דהנר מפקד רגימנט הרגלים ה-87, שהיה חלק מהדיוויזיה ה-36, ולחם עמו במהלך המערכה על צרפת. ב-1 באוקטובר 1940 הועלה דהנר לדרגת גנרל מיור, וב-22 בנובמבר 1940 הוא מונה למפקד הדיוויזיה ה-106. במהלך מבצע ברברוסה הוא לחם עם הדיוויזיה בגזרה המרכזית, ובכלל זה בקרב ביאליסטוק-מינסק, קרב סמולנסק והקרב על מוסקבה, וב-18 באוקטובר 1941 הוענק לו עיטור צלב האבירים של צלב הברזל. ב-16 בספטמבר 1942 הוא הועלה לדרגת גנרל לוטננט, וב-1 בנובמבר 1942 מונה למפקד הקורפוס ה-82 בצפון צרפת. ב-16 בנובמבר 1942 הוא הועלה לדרגת גנרל חיל הרגלים, וב-15 ביולי 1943 הוא מונה למפקד הקורפוס ה-69 בבלקן. ב-5 באוגוסט 1944 הוא מונה למפקד באזור הצבא בדרום צרפת, וב-6 בספטמבר 1944, הוא מונה למפקד צוות-קרב בקבוצת ארמיות G. ב-20 בינואר 1945 הוא שובץ לתפקיד עבור משימות מיוחדות בקבוצת הארמיות, וב-18 באפריל 1945 הוא נפל בשבי צבא ארצות הברית.

=== לאחר המלחמה ===
דהנר שוחרר מהשבי בשנת 1947, ולאחר מכן נשפט במשפט בני הערובה על פשעי מלחמה ביוון וביוגוסלביה, ונדון ל-7 שנות מאסר, אך לבסוף שוחרר בשנת 1951. לאחר שחרורו התגורר דהנר בויסבאדן עד למותו ב-13 בספטמבר 1970.

==קישורים חיצוניים==

* [http://www.lexikon-der-wehrmacht.de/Personenregister/D/DehnerEF-R.htm ארנסט דהנר] באתר Lexikon der Wehrmacht 

קטגוריה:מעוטרי צלב הברזל
קטגוריה:גנרלים בוורמאכט
קטגוריה:חיילי הרייכסווהר
קטגוריה:מעוטרי צלב האבירים
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1889
קטגוריה:גרמנים שנפטרו ב-1970
Zivert

יוליה דמיטריבנה זיברט (ברוסית: Ю́лия Дми́триевна Зи́верт; נולדה ב-28 בנובמבר 1990), הידועה בשם הבמה Zivert, היא זמרת-יוצרת, פזמונאית ורקדנית רוסייה.

==ביוגרפיה==
יוליה דמיטריבנה זיברט נולדה ב-28 בנובמבר 1990 במוסקבה.

בשנת 2017 חתמה Zivert עם חברת התקליטית הרוסית First Music Publishing (FMP). את סינגל הבכורה שלה, "Чак", היא הציגה בערוץ היוטיוב שלה ב-1 באפריל 2017. ב-17 ביוני באותה השנה היא הוציאה את הווידאו קליפ של השיר. הסינגל השני שלה "Анестезия", יצא לאור ב-15 בספטמבר 2017, והווידאו קליפ שלו יצא לאור ב-17 בינואר 2018.

==דיסקוגרפיה==
===מיני-אלבומים===
* 2018: Сияй — EP
* 2019: Life (Remix Collection)
* 2019: Зелёные волны (Remix Collection)
* 2019: Шарик (Remix Collection)
* 2019: Beverly Hills (Remix Collection)
* 2019: Vinyl #1

== קישורים חיצוניים ==

* 

קטגוריה:זמרות רוסיות
קטגוריה:זמרות פופ רוסיות
קטגוריה:רוסיות שנולדו ב-1990
קטגוריה:רוסים שנולדו ב-1990
הדיוויזיה ה-106 (ורמאכט)

הדיוויזיה ה-106 (בגרמנית: 106. Infanterie-Division) הייתה דיוויזיית חיל רגלים של ה שלחמה במלחמת העולם השנייה.

==היסטוריה==
הדיוויזיה הוקמה ב-22 בנובמבר 1940, והועמדה תחת פיקוד ארנסט דהנר. במהלך מבצע ברברוסה לחמה הדיוויזיה כחלק מהקורפוס ה-42 כעתודת קבוצת ארמיות מרכז, ולאחר מכן במסגרת הארמייה התשיעית, עמה לחמה בקרב ביאליסטוק-מינסק וקרב סמולנסק. לאחר מכן לחמה הדיוויזיה במהלך הקרב על מוסקבה כחלק מהקורפוס ה-5 במסגרת ארמיית הפאנצר השלישית וארמיית הפאנצר הרביעית, ובמאי 1942 נשלחה הדיוויזיה להתאוששות בצרפת. במרץ 1943 חזרה הדיוויזיה לחזית המזרחית, שם לחמה בקרב חרקוב השלישי ובקרב קורסק כחלק מפלגת הארמייה קמפף. לאחר מכן לחמה הדיוויזיה בקרבות הקשים באוקראינה כחלק מהארמייה השמינית, ובהמשך לחמה הדיוויזיה ברומניה, ובכלל זה במבצע יאשי-קישינב הראשון ומבצע יאשי-קישינב, שבו הושמדה הדיוויזיה.

ב-24 במרץ 1945 נעשה ניסיון להקים את הדיוויזיה מחדש במסגרת הארמייה ה-19, אולם ב-8 באפריל בוטלה הקמת הדיוויזיה בשל התקדמות בעלות הברית.

==מפקדים==
* ארנסט דהנר (22 בנובמבר 1940 – 3 במאי 1942)
* אלפונס היטר (3 במאי 1942 – 1 בנובמבר 1942)
* ארתור קולמר (1 בנובמבר 1942 – 1 בינואר 1943)
* ורנר פורסט (1 בינואר 1943 – 20 בפברואר 1944)
* זיגפריד פון רקובסקי (20 בפברואר 1944 – 13 באוגוסט 1944)
* קרל רינגנברג (13 באוגוסט 1944 – 1 בספטמבר 1944)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/106ID-R.htm הדיוויזיה ה-106] באתר lexikon-der-wehrmacht 

106
דיוויזיה 106
Heartbreak Hotel

Heartbreak Hotel (בעברית: מלון הלבבות השבורים) הוא סינגל שהוקלט על ידי הזמרת ההולנדית סי. סי. קאץ', מתוך אלבום האולפן השני שלה, Welcome to the Heartbreak Hotel.<ref name=":5"></ref><ref name=":4"></ref> השיר יצא לאור באוגוסט 1986, על ידי חברות התקליטים הנסה רקורדס ואריולה רקורדס, כסינגל הראשון והפותח מתוך האלבום.<ref name=":4" /><ref name=":5" />

עם יציאתו נכנס השיר אל המקום השני במצעד השירים שבספרד.<ref></ref>

== רקע וכתיבה ==
השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה.<ref></ref><ref name=":5" /> השיר יצא לאור כשיר הנושא מתוך האלבום בו הוא נכלל, אך שמו שונה מ-"Welcome to the Heartbreak Hotel" ו-"Heartbreak Hotel".<ref></ref><ref></ref>

בנוסף לכך, השיר הוא שיר בסגנון הסינת'פופ, אשר בדומה לשמו, מדבר על בית מלון בו שוכנים אנשים שבורי לב.<ref name=":5" />

== וידאו קליפ ==
הווידאו קליפ הרשמי של השיר הועלה ליוטיוב ב-25 ביוני 2009.<ref name=":1"></ref> בקליפ, ניתן לראות את סי. סי. קאץ' שרה את השיר בלילה, כשמאחוריה מנגנת להקת ליווי.<ref name=":1" /> הקליפ צבר למעלה מ-5.4 מיליון צפיות.<ref name=":1" /> קליפ נוסף של השיר צבר למעלה משבע מיליון צפיות,<ref></ref> תוך שקליפ המילים שלו צבר שלוש וחצי מיליון צפיות.<ref></ref>

בפברואר 2009, עלה קליפ נוסף של השיר ליוטיוב, שהצליח לצבור למעלה מ-2.5 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!חברת תקליטים
! colspan="1" |<abbr>מקור</abbr>
|-
!גרמניה
|אוגוסט 1986
|תקליט 7 אינץ' • תקליט 12 אינץ'
|הנסה • אריולה
|style="text-align:center;"|<ref name=":5" />
|}

== קישורים חיצוניים ==

== הערות שוליים ==

קטגוריה:שירי 1986
קטגוריה:סינגלים מ-1986
קטגוריה:שירי סי. סי. קאץ'
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
קטגוריה:שירים על בתי מלון ומוטלים
קטגוריה:שירים על כאב לב
קטגוריה:סינגלים בהוצאת הנסה רקורדס
יחסי בוטסואנה–תאילנד

יחסי בוטסואנה–תאילנד הם היחסים הדו-צדדיים שבין רפובליקת בוטסואנה לבין ממלכת תאילנד. שגרירות בוטסואנה בטוקיו מייצגת את המדינה בתאילנד לצד קונסוליה בבנגקוק, לתאילנד אין שגרירות בבוטסואנה, אך יש לה קונסוליה בגאבורונה.

== סחר ==
בשנת 2018 שווי הסחר בין המדינות עמד על 14 מיליון דולר. הסחורות שבוטסואנה ייצאה לתאילנד כללו פנינים, אבנים יקרות ומתכות, ואילו בין הסחורות שתאילנד ייצאה לבוטסואנה היו פנינים, אבנים יקרות ומוצרי ברזל ופלדה.

== הערות שוליים ==
פליקס גרוסשארטנר

פליקס גרוסשארטנר (בגרמנית: Felix Großschartner; נולד ב-23 בדצמבר 1993) הוא רוכב אופני כביש אוסטרי בקבוצת יו. איי. אי. אמירטס.

== ביוגרפיה ==
גרוסשארטנר נולד בוולס.

=== CCC (2017–2016) ===
ב-2016 הפך גרוסשארטנר למקצוען עם הצטרפותו לקבוצת CCC שאז הייתה בדרג הפרו קונטיננטל. באותה עונה, הוא סיים רביעי בטור של קרואטיה. גרוסשארטנר היה חלק מסגל קבוצתו באליפות העולם לנגד השעון לקבוצות, וסיים איתה במקום ה-13. 

ב-2017 סיים גרוסשארטנר בפעם השנייה ברציפות במקום הרביעי בטור של קרואטיה. באותה עונה קיבלה קבוצתו הזמנה לג'ירו ד'איטליה וגרוסשארטנר נכלל בסגל שלה, התוצאה הטובה ביותר שלו במרוץ הייתה מקום 7 בקטע ה-17. ביולי, סיים שלישי בטור של אוסטריה. 

=== בורה–הנסגרוהה (2018–2022) ===
גרוסשארטנר הצטרף לקבוצת בורה–הנסגרוהה ב-2018. הוא פתח את העונה בספרד, כשסיים עשירי בטרופאו סרה די טראמונטנה. לאחר מכן בפברואר, סיים תשיעי בוואלטה או אלגארבה ובמרץ סיים עשירי בפריז - ניס. גרוסשארטנר נבחר שוב לג'ירו ד'איטליה, והתוצאה הטובה ביותר שלו הייתה מקום 3 בקטע ה-20. באליפות אוסטריה, סיים שני במרוץ הכביש ושלישי בנגד השעון. באוקטובר, סיים שני ב, 9 שניות אחרי ג'אני מוסקון המנצח.

ב-2019 פתח את העונה בארגנטינה, כשסיים במקום החמישי בוואלטה אה סאן חואן. לאחר מכן סיים במקום ה-12 בפריז - ניס. באפריל, התחרה ב וניצח את הקטע החמישי במרוץ ותפס את ההובלה במרוץ, עליה שמר עד הסוף וניצח את המרוץ, מקדים את ולריו קונטי ב-19 שניות ואת מרהווי קודוס ב-25 שניות. גרוסשארטנר המשיך בכושר הטוב שלו, לאחר שבחודש מאי סיים רביעי בטור דה רומאנדי, 1:13 דקות מפרימוז' רוגליץ' המנצח. לאחר מכן סיים גרוסשארטנר שמיני ב. באוגוסט סיים רביעי בטור של צ'כיה ובאותו חודש גם נבחר לוואלטה אספנייה. התוצאה הטובה ביותר שלו במרוץ הייתה מקום 13 בקטע ה-20. באוקטובר, סיים חמישי בטור של גואנגשי. 

ב-2020 סיים גרוסשארטנר במקום התשיעי בפריז - ניס. בהמשך העונה התחרה בוואלטה אה בורגוס וניצח את הקטע הראשון של המרוץ לאחר התקפה בקילומטר האחרון, אך איבד את ההובלה לרמקו אוונפול בקטע השלישי.

== קישורים חיצוניים ==

== הערות שוליים ==

קטגוריה:רוכבי אופניים אוסטרים
קטגוריה:אוסטרים שנולדו ב-1993
אריסטיוס פוסקוס

אריסטיוס פוסקוס (Aristius Fuscus) היה משורר רומאי, חברו של המשורר הורטיוס, והוא מוזכר בסאטירה I.9, אודה 1.22 ובמקומות אחרים. הורטיוס פונה באגרת 1.10 לפוסקוס וקושר את פוסקוס ואת עצמו כ"תאומים" המופרדים על ידי אהבתם לעיר ולארץ, בהתאמה.

פומפוניוס פורפיריון מכנה את פוסקוס "גרמאטיקוס" מעולה (Grammaticus, פילולוג או מדקדק) וכותב קומדיות, אך הלניוס אקרון מתייחס אליו כמחבר טרגדיות.

"אריסטיוס פוסקוס" גם מופיע בקומדיה "פויטאסטר" של המחזאי בן ג'ונסון (1601).

בסאטירה התשיעית של הורטיוס, פוסקוס פוגש את הורטיוס בעודו עסוק בשיחה עם אדם טרחן ופטפטן, וזה מנסה לרמוז לו שיציל אותו, אך ללא הועיל. פוסקוס משים עצמו כלא מבין: "בשחוק בן בליעל הוא מתעלם". הורטיוס רותח מזעם אך מנסה שוב: "הן רצונך לשוחח עמי ביחידות, כך אמרת". פוסקוס הבדחן משיב לו כי כך אמנם בכוונתו לעשות, אך במועד אחר: "כי היום השבת השלושים. הרצית שנזלזל ברגשות יהודים נימולים?". פוסקוס מתרץ שמאחר שזה יום שבת, הוא לא יכול להעליב את היהודים בשיחה על עסקים, וזאת על אף שאיש מן הדמויות אינו יהודי.

==הערות שוליים==

קטגוריה:מחברים כותבי לטינית
קטגוריה:רומאים בתקופת הקיסרות
קטגוריה:משוררים רומאים
קטגוריה:אישים שחיו במאה ה-1 לפנה"ס
טיפול שמרני

טיפול שמרני הוא סוג של טיפול רפואי המוגדר על ידי הימנעות מאמצעים פולשניים כמו ניתוחים או פרוצדורות פולשניות אחרות,<ref></ref> בדרך כלל מתוך כוונה לשמור על תפקוד או חלקי הגוף.<ref></ref> לדוגמה, בדלקת התוספתן, טיפול שמרני עשוי לכלול המתנה וטיפול אנטיביוטי, בניגוד לניתוח להסרת התוספתן.<ref></ref> 

ההמתנה בטיפול והימנעות מפעולות כירורגיות מסתמכת על פעילות המערכת החיסונית, בתקווה שהכאב יחלוף מעצמו, תוך ריפוי טבעי, כפי שקורה לעיתים בכאבי אוזניים, הגדלה שפירה של הערמונית, ואף במצבי דיכאון.

בהגדרה רחבה יותר, המונח עשוי לכלול פעולות רפואיות שונות כגון פיזיותרפיה, טיפולים משלימים כמו טיפול בגלי הלם, ואף כינוי לשינוי אורח חיים (כגון הפחתת משקל, שינוי הרגלי אכילה, הרגלי שינה וכו'). פלסטין, לעיתים אף מקושרות תרופות סבתא עם טיפול שמרני, כמו אכילת מרק עוף בשעת צינון.

טיפול פליאטיבי דומה לטיפול שמרני, אך הוא מבוסס על נקיטת פעולה אקטיבית במטרה להקל על סבל החולה ולא לרפא, כמו במקרה של מחלה חשוכת מרפא. טיפול סימפטומטי אינו מתמקד בריפוי המחלה, אלא רק בהפחתת התסמינים שלה כגון סירופ לשיעול.

==ראו גם==
* טיפול סימפטומטי
* טיפול פליאטיבי
==קישורים חיצוניים==
* [https://www.infomed.co.il/definition-1688/ הגדרת טיפול שמרני] באתר Infomed
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טיפולים רפואיים
הבחירות הפרלמנטריות באסטוניה 1992

הבחירות הפרלמנטריות באסטוניה 1992 התקיימו יחד עם הבחירות לנשיאות אסטוניה ב-20 בספטמבר 1992. מערכת הבחירות הזאת היא מערכת הבחירות הראשונה מאז העצמאות מברית המועצות. תוצאות הבחירות אפשרו למארט לאר ומפלגתו פרו פטריה (מפלגת המולדת) להרכיב את הממשלה יחד עם מפלגת העצמאות הלאומית האסטונית-שמרנית והברית המתונה של המרכז. שיעור ההצבעה עמד על 68%.

== תוצאות הבחירות ==
{| class="wikitable"
|+
!מפלגה
!קולות
!%
!מושבים
|-
|פרו פטריה (גוש המולדת)
|100,828
|22
|29
|-
|בית בטוח
|62,329
|13.6
|17
|-
|חזית פופולרית
|56,124
|12.2
|15
|-
|המתונים
|44,577
|9.7
|12
|-
|מפלגת העצמאות הלאומית של אסטוניה
|40,260
|8.8
|10
|-
|המפלגה המלכותית העצמאית
|32,638
|7.1
|8
|-
|האזרח האסטוני
|31,553
|6.9
|8
|-
|איחוד הפנסיונרים האסטוני
|17,011
|3.7
|0
|-
|אספת החקלאים
|13,356
|2.9
|0
|-
|הירוקים
|12,009
|2.6
|1
|-
|מפלגת היזמים האסטונית
|10,946
|2.4
|1
|-
|סך הכל
|467,628
|100
|101
|-
| colspan="4" |מקור-Nohlen & Stöver
|}

== הערות שוליים ==

קטגוריה:בחירות פרלמנטריות באסטוניה
קטגוריה:1992 בפוליטיקה
תנין אנתרופופאגוס

תנין אנתרופופאגוס (שם מדעי: Crocodylus anthropophagus) הוא מין נכחד של תנין גדול מאוד, שחי במשך תקופת הפליסטוקן כ-1.84 מיליון שנה לפני זמננו. המאובנים שלו התגלו בטנזניה ותוארו בשנת 2010 בידי החוקרים כריסטופר אנדרו ברוצ'ו (Christopher A. Brochu), ג'קסון נג'או (Jackson Njau), רוברט ג' בולמנסיין (Robert J. Blumenschine) ולואלין ד דנסמור (Llewellyn D. Densmore). המשמעות של שמו המדעי היא: "anthropo" - אדם ו-"phagus" - אוכל, כלומר: "התנין אוכל האדם".

התנין שנמצא היה גדול מאוד, באורך של מעל וגדול יותר מתנין ים מודרני, והוא היה טורף-העל של אפריקה הקדומה. התנין קיבל את שמו עקב סימני נשיכה שהתגלו על הומינידיים קדומים כמו פרנתרופוס בויזאי, הומו הביליס שחיו לצידו ונטרפו כנראה בעת התקרבות לא זהירה למים.

לתנין היו שיניים חרוטיות דומות לשיני התנינים המודרניים והיו חללים קטנים בלסת בין השיניים. החוטם היה משופע ומותאם למארב תת-מיימי ועל הגבות בלטו זוג "קרניים" קטנות, כמו שיש לקיימנים.

התנין נכחד עקב התייבשות האזור של טנזניה, הכחדת טרפו או ציד אנושי.

==קישורים חיצוניים==

קטגוריה:תניניים פרהיסטוריים
קטגוריה:מגה-פאונה של הפליסטוקן באפריקה
קטגוריה:תנינאים שחיו בפליסטוקן
קטגוריה:טנזניה: מאובנים
פרידריך זיברט

פרידריך זיברט (בגרמנית: Friedrich Siebert; 7 ביולי 1888 – 13 במאי 1950) היה גנרל בוורמאכט במהלך מלחמת העולם השנייה.

==ביוגרפיה==
===קריירה מוקדמת===
זיברט נולד ב-7 ביולי 1888 בלודוויגסהאפן, ובשנת 1907 הוא התגייס לצבא הקיסרות הגרמנית, והצטרף לרגימנט הרגלים הבווארי ה-20 (הנסיך פרנץ), עמו לחם במהלך מלחמת העולם הראשונה שבה הועלה לדרגת האופטמן. על פעולותיו בקרבות קיבל זיברט את עיטור צלב הברזל דרגה ראשונה ושנייה וצלב הכבוד של מלחמת העולם 1914/1918.

לאחר המלחמה הצטרף זיברט לרייכסווהר, ומילא בו תפקידי פיקוד ומטה. ב-1 באוקטובר 1933 הוא הועלה לדרגת אוברסט לוטננט, וב-1 בספטמבר 1935 הועלה לדרגת אוברסט. ב-1 באוקטובר 1937 הוא מונה למפקד רגימנט הרגלים ה-55, וב-1 באפריל 1939 הוא הועלה לדרגת גנרל מיור.

===מלחמת העולם השנייה===
בפרוץ המלחמה פיקד זיברט על רגימנט הרגלים ה-55, שהיה חלק מהדיוויזיה ה-17, ולחם עמו במהלך המערכה בפולין. ב-1 באוקטובר 1939 הוא מונה למפקד הדיוויזיה ה-44, ולחם עמה במהלך המערכה על צרפת ועל ארצות השפלה בשלב השני כחלק מהקורפוס ה-38 במסגרת הארמייה הרביעית, וב-1 באפריל 1941 הוא הועלה לדרגת גנרל לוטננט. במהלך מבצע ברברוסה לחמה הדיוויזיה כחלק מהקורפוס ה-29 במסגרת הארמייה השישית, והשתתפה בקרב קייב ובקרב חרקוב הראשון, וב-18 בנובמבר 1941 הוא עוטר על פעולותיו בעיטור צלב האבירים של צלב הברזל. ב-10 באוקטובר 1942 הוא מונה למפקד הדיוויזיה ה-57 באזור וורונז', וב-20 בפברואר 1943 הוא מונה למפקד הקורפוס ה-13. ב-1 במאי 1943 הוא הועלה לדרגת גנרל חיל הרגלים, ב-1 באוקטובר 1943 הוא מונה לראש כוחות הסיור של הוורמאכט עד תום המלחמה, וב-13 במאי 1944 הוא קיבל את עיטור הצלב הגרמני בזהב.

=== לאחר המלחמה ===
לאחר המלחמה התגורר זיברט בווירצבורג, עד מותו ב-13 במאי 1950.

==קישורים חיצוניים==
* [http://www.lexikon-der-wehrmacht.de/Personenregister/S/SiebertFriedrich-R.htm פרידריך זיברט] באתר lexikon-der-wehrmacht 

קטגוריה:גנרלים בוורמאכט
קטגוריה:חיילי הרייכסווהר
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:מפקדי גייסות גרמניה במלחמת העולם השנייה
קטגוריה:גרמנים שנולדו ב-1888
קטגוריה:גרמנים שנפטרו ב-1950
מבצע קורונה

מפעילות רדיו במבצע קורונה
מבצע קורונה (באנגלית: Operation Corona) הייתה הונאת קשר שבוצעה על ידי חיל האוויר המלכותי במהלך מלחמת העולם השנייה במסגרתה שודרו לטייסי הקרב הגרמניים הנחיות שגויות על מנת להטעות אותם.

מטרת המבצע הייתה להסיט את מטוסי הקרב של הלופטוואפה ממבני המפציצים הבריטיים ובכך להקשות על הגנת שמי גרמניה. לשם כך שידרו הבריטים הנחיות ברדיו בתדרים בהם השתמש הלופטוואפה. ההנחיות שנשלחו סתרו הנחיות שנשלחו על ידי הפיקוד הגרמני. על מנת להקנות אמינות להנחיות ששודרו על ידם, הפעילה קבוצה 100 של חיל האוויר דוברי גרמנית כשפת אם, אשר דיברו גרמנית ללא מבטא זר. רבים מהם היו יהודים אשר נמלטו מגרמניה, גויסו לחיל האוויר ועברו הכשרה מתאימה לתפקיד זה.

המבצע הופעל לראשונה במהלך הפצצה שנערכה על המרכז התעשייתי בקאסל בליל 22–23 באוקטובר 1943 ונמשך עד סיום המלחמה.

כאשר נחשפה ההונאה על ידי הגרמנים, הם ניסו לסכל את ההונאה על ידי החלפת בקרי הטיסה בנשים. הבריטים, בתגובה, החליפו גם הם את הרכב צוותי ההטעיה לנשים דוברות גרמנית שגויסו לחיל העזר האווירי לנשים.

==הערות שוליים==

קורונה
קורונה
קטגוריה:לוחמה אלקטרונית
חפלה

בתרבות הישראלית חפלה מזרחית, או פשוט חפלה (בערבית: حفلة) היא כינוי בעגה למסיבת זמר ים־תיכונית. חפלה נערכת לרוב בחצרות בתים, מרפסות וגגות לקהל של בני משפחה וחברים, אך גם במועדונים קטנים וביוזמות עירוניות בהיכלי תרבות. חפלה מתאפיינת בשירה בציבור ו/או קריוקי מהסוגה המזרחית והערבית, בלווי כיבוד קל, שתייה חריפה ולעיתים נרגילות.

החפלה הושפעה רבות מתרבות בני עדות המזרח, ושזורה בהתפתחות הזֶמר המזרחי הישראלי החל משנות ה-60. עת כונו ערבי שירה בציבור "חפלות", כשהמפורסמות שבהן נערכו בכרם התימנים. חפלות אלו היו נחוצות לצמיחתם של זמרים, בשעה שהממסד שלט בכל תחנות הרדיו ומנע השמעת מוזיקה מזרחית. בין להקות החפלות החלוציות מאותה תקופה נמנים "השובלים", "צלילי הכרם" ו"צלילי העוד", וכן הזמרים סולימאן הגדול, דקלון, חופני כהן, אהובה עוזרי, בעז שרעבי ופלפל גורג'י.

ברבות השנים נעשתה החפלה בעלת אופי אינטימי, והצטמצמה לחוגים משפחתיים וחברתיים.

אף שבתרגום חופשי מהשפה הערבית "חפלה" פירושה מסיבה, בהקשר המוזיקלי מתייחסת לקונצרט או אירוע מוזיקלי גדול.

==הערות שוליים==

קטגוריה:ישראל: תרבות
קטגוריה:מסיבות
קטגוריה:פנאי
קטגוריה:בידור
קטגוריה:חיי לילה
קטגוריה:מוזיקה מזרחית
קטגוריה:קריוקי
תנין צ'קצ'אי

תנין צ'קצ'אי (שם מדעי: Crocodylus checchiai) הוא מין נכחד של תנין הקרוב יחסית לתנין היאור (Crocodylus niloticus) וכמה מהחוקרים מכלילים אותו למין זה. הוא התקיים במשך הנאוגן מסוף המיוקן עד לתחילת הפליוקן באפריקה. מאובניו התגלו בתצורות סהאבי שבלוב ובאזור תצורות נאווטה (Nawata Formation) שבאגן טורקאנה שבקניה.

התנין הקדום ידוע משרידים בודדים והוא הוגדר ב-1957, אף שתואר כבר לפני זה באופן שגוי כתנין יאור. הוא נחשב לקדום שבבני הסוג תנין, ובדיקות פילוגנטיות מרמזות על קשר בינו למיני התנינים הנאוטרופים כמו תנין אורינוקו ותנין אמריקאי, יותר מלרוב התנינים האפריקאים, כמו תנין מערב-אפריקני ותנין צר-חרטום. 

צאצאיו של תנין זה כוללים את תניני הענק תנין אנתרופופאגוס ותנין תורביארנרסון, אשר צדו את ראשוני ההומיניניים שהתקרבו למים.

==קישורים חיצוניים==

קטגוריה:תניניים פרהיסטוריים
קטגוריה:מגה-פאונה של הנאוגן באפריקה
קטגוריה:תנינאים שחיו בנאוגן
קטגוריה:מאובני טקסונים שתוארו ב-1957